**P Á L Y Á Z A T I F E L H Í V Á S**

**a Büntetés-végrehajtási Szervezet Oktatási, Továbbképzési és Rehabilitációs Központja** (székhelye: 8638 Balatonlelle, Honvéd u. 22.)

Gazdasági és Üzemeltetési Osztálya állományába pályázatot hirdet

**kiemelt főelőadó (informatikus)**

**beosztás betöltésére**

határozatlan idejű hivatásos tiszti beosztás betöltésére.

1. **Pályázati feltételek:**
* büntetési-végrehajtási hivatásos szolgálati jogviszony
* államilag elismert szakirányú egyetemi vagy főiskolai végzettség
* nincs folyamatban fegyelmi vagy büntetőeljárás, és nem is áll annak hatálya alatt
* minimum 8 éves szolgálati jogviszony megléte
* rövid szakmai önéletrajz (iskolai végzettséget, szakképzettséget igazoló okiratokkal)
* „B” kategóriás gépjárművezetői engedély.
1. **A beosztáshoz/munkakörhöz tartozó főbb feladatok és elvárt kompetenciák:**
* a telepített számítástechnikai hardver és szoftver eszközök, az internet rendeltetésszerű használatának felügyelete, üzembiztos működésének folyamatos biztosítása
* informatikai rendszerek rendszeradminisztrációjának és rendszergazdai feladatainak ellátása
* az oktatással kapcsolatos informatikai feltételek biztosítása, támogatása, különös tekintettel a digitális tananyagok kialakítására
* rendezvények, továbbképzések lebonyolításához szükséges informatikai háttér biztosítása.
* beléptető rendszer, kamerás megfigyelési rendszer üzemeltetése, karbantartása
* az informatikai felszerelésekkel és anyagokkal kapcsolatos gazdálkodási feladatok ellátása, ellenőrzése
* felügyeli az intézmény irodagépeit (számítógépek, fénymásoló), meghibásodás esetén gondoskodik azok javíttatásáról
* az informatikai rendszeren, külső szakemberek által végzett karbantartási, javítási, bővítési munkálatok biztosítása, ellenőrzése
* gondoskodik az informatikai berendezések ellenőrzéséről, selejtezéséről
* gondoskodik az informatikai fogyóanyagok beszerzéséről

**Elvárt kompetenciák:**

* gyakorlatias szemlélet
* magas fokú precizitás
* szakmai elhivatottság
* komplex gondolkodás
* önállóság, kimagasló szervezőképesség és problémamegoldó készség.
1. **Beosztás/munkakör besorolása, munkaköri kategóriája és egyéb jellemzői**

**Munkarend**: heti 40 órás munkaidőkeret, vezényléses munkarendben.

**Munkavégzés helye:** a Büntetés-végrehajtási Szervezet Oktatási, Továbbképzési és Rehabilitációs Központja Székhelye, telephelyei, kihelyezett képzési helyszínek.

**Juttatások:**

A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény alapján **Tiszti besorolási osztály D besorolási kategória.**

1. **A pályázat benyújtásának és elbírálásának általános szabályai**

**A pályázat benyújtásának határideje: 2024. november 22.**

A **beosztás** nyertes pályázat esetén **az elbírálást követően azonnal betölthető.**

**A pályázathoz kérjük mellékelni:**

* a legfontosabb személyes adatokat is tartalmazó rövid szakmai önéletrajzot,
* az állami, szakmai iskolai végzettséget, idegen-nyelv ismeretet igazoló okiratok másolatait,
* nyilatkozatot arra vonatkozóan, hogy a pályázati anyagot az elbírálásban résztvevők megismerhessék

**Pályázat elbírálása**

A benyújtott pályázatokat bizottság bírálja el, melynek eredményéről minden pályázó írásban kap értesítést. A személyes bizottsági meghallgatásra kizárólag az 1. pontban meghatározott feltételeknek maradéktalanul megfelelő jelentkező esetén van lehetőség.

**A pályázat benyújtásának módja:**

A pályázatot elektronikus úton a bvotrk.uk@bv.gov.hu e-mail címre kell eljuttatni.

**Elérhetőségek**

Bővebb felvilágosítás – hivatali munkaidőben – a Büntetés-végrehajtási Szervezet Oktatási, Továbbképzési, Rehabilitációs Központ személyügyi szakterületén a 06-1/261-7011, vagy az EKG: 212-1500 telefonszámon és/vagy tanczosne.f.rita@bv.gov.hu e-mail címen kérhető.

**Balatonlelle, „az elektronikus dátumbélyegző szerint”**

 **Győri Levente bv. alezredes**

 **megbízott igazgató**